Diari Oficial de la Generalitat Valenciana


Sumari del DOGV 8402, del 15-10-2018 (2018/9434)

RESOLUCIÓ de 3 d'octubre de 2018, de la Vicepresidència i Conselleria d'Igualtat i Polítiques Inclusives, per la qual s'amplia i fixa el termini per a la justificació de les bestretes de les subvencions en matèria d'igualtat en la diversitat, per a l'exercici 2018, convocades mitjançant Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions en matèria d'igualtat en la diversitat, per a l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8402

Data del DOGV
:   15-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9434


Data del document
:   03-10-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 3 d'octubre de 2018, de la Vicepresidència i Conselleria d'Igualtat i Polítiques Inclusives, per la qual s'amplia i fixa el termini per a la justificació de les bestretes de les subvencions en matèria d'igualtat en la diversitat, per a l'exercici 2018, convocades mitjançant Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions en matèria d'igualtat en la diversitat, per a l'exercici 2018. [2018/9434]  
  
  
  
Mitjançant l'Ordre 13/2016, de 31 de maig, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Generalitat Valenciana número 7799, de 7 de juny de 2016, es van establir les bases reguladores de la concessió d'ajudes per a finançar programes de suport a la igualtat en la diversitat.  
Mitjançant Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, es van convocar les ajudes en matèria d'igualtat en la diversitat, per a l'exercici 2018.  
  
Mitjançant Resolució de 24 de juliol de 2018, de la Vicepresidència i Conselleria d'Igualtat i Polítiques Inclusives, es van concedir subvencions en matèria d'igualtat en la diversitat i s'establia, en l'apartat seté, que després de la resolució de concessió es lliuraria anticipadament el 65 % de l'import concedit i en el seu apartat huité que la justificació d'aquest pagament anticipat es realitzaria com a data màxima el dia 16 d'octubre de 2018.  
La demora en el pagament efectiu de les ajudes concedides fa ineludible la necessitat d'ampliar el termini de presentació de la justificació ja que l'execució de molts dels projectes subvencionats es financen majoritàriament amb les ajudes concedides.  
Vist el que es disposa en l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i en l'article 32.1 de la Llei 39/2015, d'1 d'octubre, del procediment administratiu comú de les administracions públiques, a proposta de l'òrgan concedent d'aquestes subvencions, que han sigut delegades en la persona titular de la direcció general competent en matèria d'igualtat en la diversitat, resolc:  
  
  
Únic  
Ampliar el termini de justificació del 65 % de la bestreta de la subvenció, fixat per Resolució de 24 de juliol de 2018, fins al 31 d'octubre de 2018, data límit per a aportar la documentació a què es refereix la resolució esmentada.  
Contra la present resolució, de conformitat amb l'article 32.3 de la Llei 39/2015, d'1 d'octubre, del procediment administratiu comú de les administracions públiques, no es pot interposar cap recurs.  
  
  
València, 3 d'octubre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.